Carmen Avendaño

Carmen Avendaño Otero, naixida de Lavadores, Vigo (Comarca de Vigo) o 21 de noviembre de 1945, ye una muller gallega conoixida por a suya luita contra o narcotrafico en Galicia, ye a fundadora d'a fundación Érguete-Integración y ye pionera en a luita integral contra o narcotrafico, denunciando a os grans traficants y organizando plans integrals de rehabilitación y reinserción. Fue galardonada con a Cruz d'Archent d'a Solidaridat Social por suya labor con os colectivos marchinaus que li estió entregada por a reina Sofía. La Reina entregará a Carmen Avendaño la Cruz de Plata de la Solidaridad Social por su labor con colectivos marginados, en o diario Faro de Vigo.

Prencipió la suya trayectoria como activista social en l'anyo 1975 dende l'Asociación de Vecins de Lavadores, en a parroquía viguesa d'o mesmo nombre. Estió portavoz y fundadora de l'Asociación Érguete en l'anyo 1984 d'a que en l'actualidat ye a suya actual presidenta. Tamién fundó la Federación Galega de Axuda ao Drogodependente y estió miembro d'o consello directivo de l'equipo de fútbol RC Celta de Vigo. Carmen Avendaño: "Es normal que Charlín esté fuera; tras 20 años en la cárcel está en su derecho”, entrevista en o diario Xornal. Seguntes o diario El Correo Gallego en l'anyo 2009 amaneixeba en o puesto 94 en a lista d'os 125 gallegos mas influents. Los 125 gallegos más influyentes, en o diario El Correo Gallego.

En a suya faceta politica cal destacar que estió concellera en o concello de Vigo, y diputada Provincial en Pontevedra, presentando-se por las candidaturas del PSOE.

En o anyo 2005 se fació a cinta Heroína, protagonizada por Adriana Ozores, basada en a suya liuta contra o narcotrafico, Ficha d'a cinta Heroína. iste mismo anyo tamién se fació o documental Ni locas, ni terroristas, en o cual estió una d'as protagonistas.Ni locas, ni terroristas, 2005


 Distincions y premios 
 Galardonada con o Premio Chusticia y Sociedat en o anyo 1993.
 Premio Nacional d'o PSOE Rosa Manzano.
 Premio La Voz de Galicia a la Solidaridat en o anyo 1998.
 Premio ""Sardina"" d'Oro d'o Concello de Vigo en 1999.
 Premio Galicia en Feminín en 2002.

 Referencias 

 Vinclos externos 
 / Pachina web de l'asociación Erguete.
  Biografía de Carmen Avendaño.

Categoría:Activistas de Galicia
Categoría:Concellers d'o Concello de Vigo
Categoría:Concellers d'o Partido dos Socialistas de Galicia-PSOE
Categoría:Movimientos socials
Categoría:Politicos de Galicia
Categoría:Naixius de Vigo
Categoría:1945 (naixencias)